**SELETUSKIRI**

Jõelähtme Vallavolikogu määruse eelnõu „Jõelähtme valla koolieelse lasteasutuse õpetaja töötasu alammäära kehtestamine“ juurde

1. **Sissejuhatus ja eelnõu eesmärk**

Käesoleva eelnõu ja seletuskirja koostas haridus-, kultuuri ja sotsiaalosakonna juhataja Carmen Viherpuu (telefon 605 4867, e-mail carmen.viherpuu@joelahtme.ee).

**Määruse eelnõu eesmärgiks on kehtestada Jõelähtme valla (edaspidi vald) koolieelsetes lasteasutustes (Loo Lasteaed Pääsupesa, Kostivere Lasteaed, Lasteaed Neeme Mudila) töötava lasteaiaõpetaja töötasu alammäärad kuus.**

“Kohaliku omavalitsuse korralduse seaduse” paragrahv 6 lõige 2 sätestab, et omavalitsusüksuse ülesanne on korraldada antud vallas või linnas koolieelsete lasteasutuste, põhikoolide, gümnaasiumide ja huvikoolide ülalpidamist, juhul kui need on omavalitsusüksuse omanduses. Nimetatud asutuste osas võidakse seadusega ette näha teatud kulude katmist kas riigieelarvest või muudest allikatest.

Vabariigi Valitsuse 06.02.2015.a määruse nr 16 „Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord“ § 1² lg 3 p 3 sätestab, et kohaliku omavalitsuse üksusele antakse koolieelsete lasteasutuste õpetajate tööjõukulude toetust juhul, kui toetuse saamise aastal on kehtiv lasteaiaõpetaja töötasu alammäär vähemalt 90% ning magistrikraadiga või sellega võrdsustatud tasemega lasteaiaõpetajal vähemalt 100% üldhariduskooli õpetaja töötasu alammäärast.

2023. aastal on üldhariduskooli õpetajate töötasu alammääraks 1749 eurot kuus.

1. **Määruse sisu**

Määruse § 2 kehtestatakse Jõelähtme valla koolieelsetes lasteasutustes töötava lasteaiaõpetaja töötasu alammäär täistööajaga töötamise korral, milleks on 1575 eurot kuus ning magistrikraadiga või sellega võrdsustatud tasemega koolieelse lasteasutuse õpetaja töötasu alammäär kuus.

Alates 2019. aastast on riiklik nägemus, et magistrikraadiga või sellega võrdsustatud tasemega lasteaia õpetaja töötasu alammäär on 100% üldhariduskooli õpetaja töötasust, mis on 2023. aastal 1749 eurot kuus.

Määruse § 3 rakendussätetes tunnistatakse kehtetuks Jõelähtme Vallavolikogu 17.02.2022 määruse nr 11 „Jõelähtme valla haridustöötajate töötasustamise alused“ § 4 lõiked 3, 4 ja 6.

Käesolevas määruses sätestatud töötasu alammäärasid rakendatakse alates 01.01.2023

1. **Mõju eelarvele**

Arvestades ainult lasteaiaõpetajate töötasu tõusu, kulub 2023. aastal lasteaiaõpetajate töötasuks koos maksudega 281 836 eurot. Antud summa sisse ei ole arvestatud lasteaedades töötavate teiste ametikohtade (nt. õpetaja abi, assistent, tugispetsialistid, juhtkond, köögis töötav personal jt) töötasu tõuse.

Riiklik lasteaiaõpetajate palgatoetus 2023. aastal on 84,42€ lapse kohta + tasandustoetuse summa, mis Jõelähtme vallale on 31 903 eurot. Lasteaialaste arv KOV+era võetakse EHISe 10.11.2022 seisuga, milleks oli 455 last. Lõplik summa tekib siis, kui vastav õigusakt lasteaiaõpetajate kinnitatud töötasu alammääradega on esitatud Haridus- ja Teadusministeeriumile. Andmete esitamise tähtaeg on mitte hiljem kui 30. jaanuar 2023.

Carmen Viherpuu

haridus-, kultuuri- ja sotsiaalosakonna juhataja